AZ ATRIPLEX H0RTEN8E 29 



Az eloszlásnak előbbiekben megállapított harmóniája csak 

 azokra az esetekre illik rá teljesen, amelyekben a íöszár az oldal- 

 ágakat teljesen dominálja, vagyis amikora növény termete karcsú. 

 Terebélyes példányokon, mint aminők az Atriplex nitcns egyénei 

 között igen gyakoriak, a legalsó hatalmasra nőtt oldalágakon a 

 sárgamagvü vertikális termések viszonylagos mennyisége nagyobb^ 

 mint a felettük lévő rövidebb oldalágakon, de a növény egészére 

 nagyjában ugyanaz a viszony állapitható meg, mint az előző 

 esetekben. 



A horizontális termések a legtöbb esetben mind feketemag- 

 vűak és ennek következtében nem forog fenn a szüksége annak, 

 hogy sárga- és feketemagvúsága helyzeti viszonyával részlete- 

 sebben foglalkozzam. Mindössze azokra az esetekre kell a figyel- 

 münket kiterjeszteni, ahol a termés kétalakúsága jelentkezik. 



A vertikális termések két alakjának elhelyezésében mutat- 

 kozó vonatkozás a horizontális termésekre is érvényes, mert az 

 utóbbiak sárgamagvü alakjai mindig a csúcsokon jelennek meg 

 és pedig első sorban a csúcsálló fürt felső régióiban és csak másod- 

 sorban a felsőbb oldalágak csúcsain. A feketemagvúak a csúcsok- 

 ról leszorulnak. 



A termésalakok helyzeti viszonyának megállapításában már 

 eddig is fontos szerepet vitt a számbeli viszony anélkül, hogy 

 az utóbbi körülményre különösebb figyelemmel lettünk volna. 

 A következő sorokban tehát a különböző termésalakok abszolút 

 és relatív számának egyénenként való megjelenését fogom tár- 

 gyalni. 



Az Atriplex nitens hatalmas termetű terebélyes példányain 

 becsléseim szerint 250.000 — 300.000 termés is fejlődik. Ezek- 

 nél jóval kisebb és karcsúbb példányok egyikén magam is meg- 

 számláltam 68.117 darabot. Viszont az apró termetűeken gyakorta 

 nem fejlődik több, mint néhány száz. A következő 3. sz. táblázat- 

 ban több példányról pontos számadatokat állítottam össze, melyek 

 részint az abszolút menyiségekre, részint pedig a relatív mennyi- 

 ségekre vonatkoznak. (L. a 3. számú táblázatot.) 



A 3. sz. táblázatban közölt adatokból látható, hogy a termés- 

 alakok abszolút és relatívmennyisége rendkivülnagy ingadozásoknak 

 van alávetve. Az abszolútmennyiség ingadozása nagyjában a 

 termet nagyságával együtt változik. Láthatni továbbá, hogy a 

 termések túlnyomó számban vertikálisak és ez utóbbiak közül 

 hol a sárgamagvúak, hol pedig a feketemagvúak vannak túlsúly- 

 ban. A terméseknek csak a kisebb része horizontális s ezek 

 többnyire mindannyian feketemagvúak, vagy ritkábban egy részük 

 sárgamagvü, de az utóbbiak mindig alárendelt kisebbségben 

 vannak. 



